கேள்வி: பள்ளியறை வழிபாடு - சிவாலயங்களில் பள்ளியறை பூசை பற்றி நீங்கள் என்ன அறிந்துள்ளீர்கள்?
பதில்: சிவாலயங்களில் பள்ளியறை பூசை என்பது சைவக் கோயில்களில் தினசரி வழிபாட்டின் இறுதிப் பகுதியாக, இரவு அர்த்தசாம பூசைக்கு பின் சன்னதி கதவுகள் அடைக்கப்படும் முன் நடத்தப்படும் ஒரு விசேஷமான சடங்காகும். சிவபெருமானின் பேராற்றலும், அம்பாளின் கருணையும் ஒன்றாக இணைந்து பிரபஞ்ச ஒடுக்க நிலையை அடையும் ஆன்மீகத் தத்துவத்தை இப்பூஜை விளக்குகிறது.
கேள்வி: பள்ளியறை வழிபாடு - திருவரங்கத்தில் பற்றி தகவல் சொல்.
பதில்: திருவரங்கம் அரங்கநாத சுவாமி கோயில் நடைபெறுகின்ற பள்ளியறைப் பூசையானது உற்சவர் சிலைகளைப் பள்ளியறையில் வைத்து நடத்தப்படுகிறது. மூலவர் சந்நிதியில் அர்த்தசாம பூசை முடிந்தவுடன், சயனபேரர் எனும் சின்ன பெருமாளை மேளதாளத்துடன் பல்லக்கில் தாயார் சந்நிதிக்குக் கொண்டு வருகின்றனர். தாயார் சந்நிதியின் மங்கள ஆராத்திக்குப் பிறகு உற்சவ தாயாரான கருமாட்சியுடன் சயனபேரரும் வெள்ளி ஊஞ்சல் ஆடுகின்றனர். பூசைக்குப் பின் இருவரையும் பள்ளியறையில் வைக்கின்றார்கள். தினத்தந்தி அருள்தரும் ஆன்மீகம் 19.07.2016 பக்கம் 14-15 பள்ளியறை பூசையில் பசும்பால், வெல்லம், குங்குமப்பூ ஆகியவற்றால் செய்யப்பட்ட நிவேதனம் மக்களுக்குக் கொடுக்கப்படுகிறது. இதனைக் குழம்பு பால் என்கின்றனர். மறுநாள் காலை சயனபேரரும், கருமாட்சியும் அம்மன் சந்நிதிக்கு கொண்டு வரப்படுகிறார்கள். கருமாட்சி தாயார் சந்நிதியில் இருக்க, சயனபேரரை மூலவர் சந்நிதிக்குக் கொண்டு செல்கின்றனர். இதன் பிறகே விஸ்வரூப தரிசனம் செய்யப்படுகிறது.